Kirkko ilman pappia
Kirkko ilman pappia oli t. k. 8 päivänä Oriveden Juuvassa. Kahdessa kirkossa oli kuulutettu sinne mainituksi sunnuntaiksi jumalanpalvelus sekä rippi, jonkatähden väkeä kokoontuikin kirkko tungokseen asti. Suuri osa heistä oli Herranehtoolliselle meneviä, sillä nythän luuli saavansa nauttia P. ehtoollista jokainen, ken halusi eikä niinkuin edellisellä kerralla - kenelle annettiin. Täällä näet on papisto omituisilla säännöillään tehnyt Herranehtoollisella käynnin hyvin vaikeaksi. Odotettiin väsymättä ja istuttiin "kuni Juuvan kirkossa," kunnes kello alkaa käydä yhtä. Silloin alkaa väki hyvin pahoillaan lähteä pois, mikä kotiinsa, mikä kauppoja tekemään läheiseen kauppapuotiin, sillä harjoittaahan täällä kauppiaat pyhäkauppaa ihan julkisesti. Mitään syytä tuommoiseen narriin ei ilmoitettu, vaan papit tekivät toimiaan mitään mainitsematta isolla kirkolla. Lieneekö syytä, että pitäjäs tämmöisistä syistä on hyvin tyytymätön.

[Lähde: Aamulehti 17.6.1890 sivu 2]

Anonyymi
Aamulehti
1890